ຄົນ​ເຂົ້າ​​ເມືອງ ສັ່ງ​ຊາ ທາງ​ເລືອກ ໃນ​ຂະ​ນະ​ທີ່ ເມັກ​ຊິ​ໂກ ສົ່ງ​ເຂົາ​ເຈົ້າ​ ອອກ​ໄປຈາກ​ຊາຍ​ແດນ 
ພວກ​ເຈົ້າໜ້າທີ່​ພາ​ສີ ແລະ​ປ້ອງ​ກັນ​ຊາຍ​ແດນ ສ​ຫລ ມັກ​ຈະ​ຈັບ​ຄົນເຂົ້າເມືອງ ​ພາຍ​ໃນນຶ່ງຊົ່ວ​ໂມງ​​ ຫຼັງ​ຈາກ ​ຂ້າມ​ແມ່​ນ້ຳ​ເຂົ້າ​ມາ ​ໂດຍ​ຈະກັກ​ຂັງ​ເຂົາ​ເຈົ້າ​ໄວ້​ ສອງ​ຫາ​ສາມ​ມື້ ກ່ອນ​ສົ່ງ​ເຂົາ​ເຈົ້າ​ ກັບ​ຄືນ​ໄປ​ເມັກ​ຊິ​ໂກ.
ຢູ່ນອກບໍລິເວນປວນເຕ ນໍ້າເບີ 1 ຊຶ່ງເປັນຂົວສຳລັບພວກຄົນຍ່າງ ພວກຂັບລົດ ແລະ ຂີ່ລົດຖີບ ຂ້າມຈາກ ເມືອງລາເຣໂດ ໃນລັດເທັກຊັສ ໄປຫາເມືອງນູເອໂວ ລາເຣໂດ ຂອງເມັກຊິໂກ ມີຄົນເຂົ້າເມືອງຫຼາຍສິບຄົນແລະພວກຂໍລີ້ໄພ ພາກັນ ນັ່ງຢູ່ໃນບ່ອນ ທີ່ໄດ້ສ້າງເປັນບ່ອນຈອດລົດ ຂອງຫ້ອງການພາສີ ອາຍຮ້ອນຂອງຊິມັງຫຼັງຈາກມື້ທີ່ຮ້ອນອົບເອົ້າ ແລະແສງຕາເວັນທີ່ເຜົາໄໝ້ ເຖິງ 42 ອົງສາແຊລເຊິສ ຫຼາຍຄົນເວົ້າວ່າ ເຂົາເຈົ້າຍັງບໍ່ໄດ້ອາບນ້ຳມາເປັນເວລາສາມມື້ແລ້ວ ພວກເຈົ້າ ໜ້າ ທີ່ພາສີ ແລະປ້ອງກັນຊາຍແດນ ຫຼື CBP ຂອງສະຫະລັດ ມັກຈະຈັບເຂົາເຈົ້າພາຍໃນ ນຶ່ງຊົ່ວໂມງຫຼັງຈາກຂ້າມແມ່ນ້ຳໄປ ໂດຍຈະກັກຂັງເຂົາເຈົ້າໄວ້ສອງຫາສາມມື້ ຫຼັງຈາກ ນັ້ນ ກໍສົ່ງເຂົາເຈົ້າກັບຄືນໄປເມັກຊິໂກ ບັດນີ້ ນຶ່ງເດືອນຫຼັງຈາກການເລີ້ມຂໍ້ຕົກລົງປົກປ້ອງພວກຄົນເຂົ້າເມືອງຫຼື MPP ຂອງ ລັດຖະບານທ່ານດໍໂນລ ທຣຳ ຢູ່ເມືອງນູເອໂວ ລາເຣໂດ ລັດຖະບານເມັກຊິໂກ ໄດ້ສົ່ງ ພວກຄົນເຂົ້າເມືອງທີ່ກັບຄືນມາຫຼາຍຮ້ອຍຄົນ ໄປຍັງເມືອງຈີອາປາ ທີ່ຕັ້ງຢູ່ຫ່າງໄກ ໃນອັນທີ່ກ່າວວ່າ ເປັນໂຄງການເນລະເທດທີ່ປິດບັງ ວີໂອເອ ໄດ້ເປັນພິຍານສອງຄືນ ທີ່ລົດເມໄດ້ແລ່ນອອກຈາກສະຖານໃກ້ຄຽງກັບ ຂົວ ຄົນຍ່າງຂ້າມ ບ່ອນທີ່ອົງການ CBP ໄດ້ໄປສົ່ງພວກຄົນເຂົ້າເມືອງລົງ ເພື່ອລໍຖ້າການ ຮັບຟັງຄຳຕັດສິນຂອງສານສະຫະລັດ ຢູ່ນອກປະເທດ ເທື່ອທຳອິດ ແມ່ນປະມານ 12 ໂມງເຄິ່ງ ໃນຕອນເຊົ້າ ຂອງວັນທີ 7 ສິງຫາ ເຊິ່ງປະ ກອບດ້ວຍລົດເມແປດຄັນ ທີ່ເຕັມໝົດ ເພື່ອສົ່ງຄົນເຂົ້າເມືອງ 350 ຫາ 400 ຄົນ ໃນ ຄືນຕໍ່ມາ ລົດເມອີກສາມຄັນ ໄດ້ອອກຈາກສະຖານທີ່ດຽວກັນ ນຳເອົາພວກຄົນເຂົ້າ ເມືອງປະມານ 120 ຄົນສ່ວນໃຫຍ່ແມ່ນຄອບຄົວກັບພວກເດັກນ້ອຍ ອາຍຸຕ່ຳກວ່າ 10 ປີ ພວກຄົນເຂົ້າເມືອງສ່ວນໃຫຍ່ ທີ່ ວີໂອເອ ໄດ້ລົມນຳ ກ່ອນການອອກເດີນທາງຂອງ ເຂົາເຈົ້າ ໃນໄລຍະ 2,100 ກິໂລແມັດ ຈາກປະເທດຮອນດູຣາສ ແລະໄດ້ຂ້າມຮ່ອມ ພູ ຣີໂອ ແກຣນເດ ເຂົ້າມາສູ່ສະຫະລັດໃນມື້ທຳອິດຂອງເດືອນສິງຫາ ບາງຄົນທີ່ກ່າວກັບວີໂອເອເວົ້າວ່າ ເຂົາເຈົ້າຮູ້ສຶກວ່າການຮັບຟັງຄຳໃຫ້ການຂອງເຂົາ ເຈົ້າບໍ່ມີໂອກາດເລີຍ ເພື່ອໃຫ້ເນລະເທດຕົນເອງກັບຄືນໄປສູ່ປະເທດຂອງເຂົາເຈົ້າ ບາງຄົນມີແຜນທີ່ຈະຂໍໃບອະນຸຍາດເຮັດວຽກຊົ່ວຄາວ ຢູ່ພາກໃຕ້ຂອງເມັກຊິໂກ ໃນ ຂະນະທີ່ພິຈາລະນາວ່າຈະເຮັດຫຍັງໃນຂັ້ນຕໍ່ໄປ